CONVOCATÒRIA PER A LA CONCESSIÓ D’AJUTS DE CASALS D’ESTIU PER A L’ANY  2024

CODI DE LA CONVOCATÒRIA: 05/2024
1.- Indicació de l’aprovació de les Bases Reguladores i diari oficial on s’han publicat
Per acord de la sessió ordinària del Ple celebrada en data 28 de març de 2022, van ser aprovades les Bases Reguladores per a la concessió d’ajuts de material, llibres, transport escolar, logopèdia, menjador escolar i Casals d’estiu.

Aquestes Bases Reguladores van ser objecte de publicació al Butlletí Oficial de la Província  nº de registre CVE 202210054142 i CVE 202210054151 de data 7 d’abril de 2022 i aprovades definitivament en data 11 de maig de 2022.
2.- Quantia total màxima de les subvencions a atorgar i consignació pressupostària
L'import dels ajuts de Casal d’estiu 2024 anirà a càrrec de la partida pressupostària 08 23100 48004, denominada “Ajudes infantils activitats” del pressupost de despeses de l'Ajuntament de Sant Pere de Vilamajor per a l'any 2024 per un import màxim de 2.500 €, sense necessitat d’esgotar aquestes despeses màximes autoritzades.
3.- Objecte, condicions i finalitat de les subvencions
L'objecte d'aquestes bases és regir la convocatòria per a l'atorgament d’ajuts de Casals d’estiu als alumnes empadronats a Sant Pere de Vilamajor i que cursin educació infantil, educació primària o educació secundària i, que es trobin en una especial situació familiar amb necessitats socials i/o econòmiques.
4.- Procediment de concessió
· Un cop presentades les sol·licituds juntament amb la documentació annexa, l’Ajuntament les revisarà. 
· L’Ajuntament ha de valorar, de conformitat als barems establerts a les bases i al punt 12 d’aquesta convocatòria o bé mitjançant informe motivat, les sol·licituds amb la documentació aportada que compleixin els requisits fixats a les bases.
· Els Serveis Socials proposaran a la Junta de Govern Local l'atorgament dels ajuts, d'acord amb la puntuació obtinguda en aplicar les regles de baremació i els criteris d'adjudicació previstos. El pagament dels ajuts atorgades s’adjudicarà als endossataris descrits a les bases a l’article 13. 
· Termini del procediment: El termini màxim per resoldre la sol·licitud de l’ajut de llibres, material i transport és el 31 de desembre. Si transcorregut aquest termini no s'ha dictat i publicat resolució expressa, la sol·licitud s'entendrà desestimada.
5.- Requisits per la sol·licitud i forma d’acreditar-los
A més de reunir les condicions per ser persona beneficiària descrites a les bases, per poder rebre l'ajut cal:

a) Presentar la sol·licitud i la documentació imprescindible previst en aquestes bases, així com aquella documentació que sigui procedent en funció de cada cas, prevista a l'article 7 d'aquestes bases, en els terminis i la forma establerts en cada convocatòria.
b) L'alumne/a ha d'estar empadronat a Sant Pere de Vilamajor.
c) Tenir una renda neta per membre de la unitat familiar, igual o inferior a l’indicador de renda de suficiència de Catalunya, de l’any en curs, excepte en els casos d’acreditació de violència masclista, en què només es tindran en compte els ingressos de la persona víctima de violència masclista. 

Per membre de la unitat familiar, concretament, es tindran en compte els ingressos dels pares, les mares, els tutors legals o les persones encarregades temporalment o definitivament de la guarda de les persones beneficiàries i germans dels beneficiaris i que constin en el certificat de convivència aportat.

Poden sol·licitar l’ajut els pares, les mares, els tutors legals o les persones encarregades temporalment o definitivament de la guarda i custòdia de les persones beneficiàries. En el cas de custòdies compartides es podrà sol·licitar de forma conjunta tots dos progenitors o de forma separada un o tots dos, en aquest últim cas l'ajut sol·licitat per cada progenitor serà proporcional als dies que li correspongui la custòdia, sempre que reuneixin els requisits indicats al 4.1.

La renda neta mensual de la unitat familiar és el resultat de la divisió del total dels ingressos nets percebuts per la unitat familiar durant l'any entre catorze. Nogensmenys, pel cas que s'acrediti, a la renda neta mensual de la unitat familiar, s'hi pot restar fins a un màxim de sis-cents euros en concepte de despeses mensuals de préstec hipotecari o de lloguer de l'habitatge on resideix la persona beneficiària.

Aquests requisits s'han de complir en el moment de la presentació de la sol·licitud. 
6.- Documents que han d’acompanyar a la sol·licitud
[bookmark: _Hlk101969775]La documentació que ja estigui a disposició de l’Ajuntament de Sant Pere de Vilamajor i que tingui vigència, no cal que sigui presentada de nou, tot i que caldrà indicar que no es presenta per aquest motiu.

A les sol·licituds s'ha d'adjuntar la documentació següent, aportant l'original per a la seva comprovació en el moment de registrar la sol·licitud:.

[bookmark: _Hlk101970178]Documentació econòmica OBLIGATÒRIA general:
a) En cas de ser treballador/a fix/a o temporal, els fulls de salari o certificat equivalent dels últims 3 mesos anteriors a la sol·licitud on constin els ingressos percebuts.
b) En el cas de treballadors autònoms declaració de renda corresponent a l'últim exercici fiscal.
c) En cas de trobar-se a l'atur, certificat del Servei d'Ocupació de Catalunya actual amb els períodes d'inscripció i de recepció de prestacions i/o subsidis per atur i la quantia que perceben.
d) En cas de ser pensionistes, certificat de pensió actual.
e) Qualsevol altra documentació que acrediti els ingressos obtinguts.
f) Els Serveis Socials, en els casos que es consideri necessari,  podran reclamar a qualsevol dels membres de la unitat familiar altre documentació acreditativa, com per exemple el Certificat vida laboral actualitzat o els extractes bancaris de la unitat familiar de convivència dels últims 6 mesos.
g) En el casos que no sigui possible realitzar la transferència de l’ajut al servei o l’escola, o l’Ajuntament prefereixi fer la transferència de l’ajut directament a la família, la persona sol·licitant haurà de presentar la fitxa bancària de l’Ajuntament de Sant Pere de Vilamajor: “FITXA DADES ADMINISTRACIONS, ENTITATS, AJUDES I ALTRES” omplerta correctament.

Documentació identificativa OBLIGATÒRIA general:
a) DNI/NIE, permís de residència o passaport del sol·licitant i dels membres majors de 14 anys.
b) Llibre de família o en el seu defecte document que acrediti la filiació, en el casos de no aportar els DNI/NIE dels menors de 14 anys.
c) En cas de representació legal o acolliment del beneficiari, documentació acreditativa d'aquest fet. 

[bookmark: _Hlk101971194]Documentació OBLIGATÒRIA per l'ajut de CASAL D'ESTIU:
a) Inscripció del Casal, on consti el nom i la població del casal d’estiu, indicant clarament els horaris, les setmanes, els serveis que realitzarà el menor i el preu total per menor. 
b) Justificant del pagament parcial o total de l’activitat. Cal tenir en compte que l’import de l’ajut mai pot superar la part justificada del pagament. 
c) La fitxa bancària de l’Ajuntament de Sant Pere de Vilamajor: “FITXA DADES ADMINISTRACIONS, ENTITATS, AJUDES I ALTRES” omplerta correctament amb les dades de la persona sol·licitant.
Documentació complementària segons situació del nucli familiar:
a) Carnet de família nombrosa i/o carnet de família monoparental, si és el cas.
b) En cas de situació familiar de separació de fet, el document notarial o justificants d'interposició de la demanda o altres documents que demostrin aquesta situació. 
c) Si la separació és legal o bé hi ha divorci, la resolució judicial que determini aquesta situació, incloent-hi el conveni regulador.
d) En cas d'incompliment de l'obligació de pagament de la pensió d'aliments, documentació acreditativa de la reclamació de la pensió d'aliments. 
e) En casos d'estar rebent suport social als serveis socials municipals indicar-ho a la sol·licitud al lloc indicat per fer-ho.
f) En cas de disminució o discapacitat física, psíquica o sensorial d'algun membre de la unitat familiar, certificats que acreditin aquestes circumstàncies i el seu grau.
g) En cas de malaltia greu d'algun membre de la unitat familiar, informes mèdics o altres documents que ho acreditin, dels darrers sis mesos anteriors a la convocatòria, excepte en els casos de malalties degeneratives en què la data de la documentació acreditativa serà indiferent.
h) En cas de representació legal o acolliment del beneficiari, documentació acreditativa d'aquest fet. 
i) En cas de reconeixement de situacions de dependència d’algun membre de la unitat familiar, la resolució acreditativa del grau de dependència. 
j) En casos de dones víctimes de violència masclista, la documentació acreditativa, d'acord amb les previsions de l'article 33 de la Llei 5/2008, de 24 d'abril.
k) El darrer rebut de la hipoteca o del lloguer de l'habitatge on resideixi la persona beneficiària.

L'omissió de presentació de la documentació suposa la no acreditació de la situació respectiva, i conseqüentment no es tindrà en compte en la valoració de l'ajut. 

L'Ajuntament de Sant Pere de Vilamajor es reserva el dret de sol·licitar els originals de la documentació aportada per a la seva verificació en qualsevol moment del procediment; així com el dret de requerir la documentació descrita en aquest article si no ha estat presentada en el temps i forma indicats. 
7.- Termini, forma i  lloc de presentació de les sol·licituds
El termini de presentació de les sol·licituds s’iniciarà el dia següent de la publicació de la convocatòria al BOP i acabarà el 7 de juny de 2024.

La sol·licitud s'obté a la pàgina web de l’Ajuntament, als Serveis Socials i a l’Oficina d'Atenció al Ciutadà (OAC) i es presenta a l'OAC, situada al mateix Ajuntament de Sant Pere de Vilamajor al carrer nou, 26. Cal presentar la sol·licitud omplerta correctament, juntament amb la documentació obligatòria en cada cas i la que acrediti les circumstàncies que s'al·leguen. 

La sol·licitud també es pot presentar en qualsevol de les maneres que preveu l'article 16 de la Llei 39/2015, d’1 d’octubre, del Procediment Administratiu Comú de les Administracions Públiques.
8.- Rectificació de defectes o omissions en la documentació
En cas que la documentació presentada sigui incorrecta o incompleta, es requerirà a la persona interessada perquè en un termini de 10 dies hàbils esmeni el defecte o adjunti els documents preceptius, amb la indicació que, si no ho fa, es considerarà que desisteix de la seva petició.
9.- Òrgans competents per a la instrucció i la proposta de concessió
L’òrgan responsable de la instrucció del procediment per a l’atorgament de les subvencions previstes en les presents bases serà l’Àrea de Serveis Socials.
La proposta de concessió de les subvencions serà elaborada per un òrgan col·legiat constituït d’acord amb allò previst a l’article 12.5 de l’Ordenança General de Subvencions de l’Ajuntament i que estarà format per les següents persones:

· Secretari
· Regidor de la corporació
· Tècnic de l’Àrea de Serveis Socials

L’òrgan responsable de la resolució del procediment per a l’atorgament de les subvencions serà la Junta de Govern local, vist el decret d’alcaldia núm. 479/2019 de data 04/07/2019 de delegacions d’atribucions publicat al BOP en data 16/07/2019. 

L’òrgan competent per a la concessió podrà, discrecionalment, deixar desert el concurs o no esgotar el crèdit total previst.
10.-  Termini de resolució i de notificació 
El termini màxim per resoldre la sol·licitud de l’ajut de casal d’estiu és el 31 de desembre. Si transcorregut aquest termini no s'ha dictat i publicat resolució expressa, la sol·licitud s'entendrà desestimada.
11.- Règim de recursos
Contra la resolució de la convocatòria, que és definitiva i posa fi a la via administrativa, es podrà interposar recurs contenciós administratiu en el termini de dos mesos comptats a partir del dia de la publicació en el taulell d'anuncis de l'atorgament o denegació de l'ajut. Potestativament, es podrà interposar prèviament recurs de reposició en el termini d'un mes comptat des del dia de la publicació en el taulell d'anuncis de la resolució.
12.- Criteris objectius d’atorgament de la subvenció i imports màxims
L’ajut s'atorgarà: 
· En funció de la puntuació obtinguda de l'aplicació del barem descrita a les bases:
a) Segons composició familiar fins a 3 punts
b) Segons valoració d’aspectes socials fins a 4 punts
c) Segons aspectes de salut: 2 punts
d) Si s’acredita violència masclista: 1 punt
e) Situació de risc dels menors: 2 punts
· En funció de la situació econòmica se puntuarà fins a 6 punts segons el barem següent:
a) Igual o inferior a 107,97  € mensuals/persona: 6 punts 
b) Més de 107,97 € i igual o inferior a 215,95  € mensuals/persona: 5 punts 
c) Més de 215,95 € i igual o inferior a 323,93  € mensuals/persona: 4 punts 
d) Més de 323,93 € i igual o inferior a 431,90 € mensuals/persona: 3 punts 
e) Més de 431,90 € i igual o inferior a 539,88  € mensuals/persona: 2 punts 
f) Més de 539,88 € i igual o inferior a 647,86  € mensuals/persona: 1 punt
· Prioritzant les puntuacions més altes sobre les més baixes.
· Els imports màxims a atorgar, depenent de la disponibilitat pressupostària i de la puntuació obtinguda, seran els següents: 
•	1 i 2 punts = 25 € per setmana i menor
•	3 i 4 punts = 35 € per setmana i menor
•	5 i 6 punts = 45 € per setmana i menor
•	7 i 8 punts = 55 € per setmana i menor
•	9 i 10 punts = 65 € per setmana i menor
•	Més de 10 punts = 75 € per setmana i menor
· La nota de tall s'assignarà en funció de la disponibilitat pressupostària. 
· Si es donés el cas que d’acord amb la puntuació obtinguda i aplicats els imports màxims corresponents a cada tipus d’ajut, la suma total d’ajuts superés el crèdit pressupostari consignat a la convocatòria, s’adjudicarien els ajuts a trams sencers de puntuació en ordre descendent (començant pels trams que tenen més puntuació). En el cas que el crèdit pressupostari màxim previst fos insuficient per cobrir un nou tram el criteri seria aplicar una reducció proporcional a cada ajut en el últim tram que tindria dret a l’ajut.
· Si es donés el supòsit que l’ajut del casal que li correspon al menor fos superior a la despesa total del casal, tot i que per puntuació tingués dret a un ajut més gran, l’ajut que s’atorgarà serà el de la despesa efectuada per la família. 
· A més de complir els requisits que marquen les bases dels ajuts de casal d’estiu, las famílies hauran d’aportar la documentació que acrediti la despesa total de casal d’estiu realitzada per la família i també les setmanes de casal d’estiu que realitzarà el menor. També hauran d’aportar, conjuntament amb la sol·licitud del casal d’estiu,  la fitxa aportada per l’Ajuntament de Sant Pere de Vilamajor per realitzar l’ingrés de l’ajut econòmic al número de compte de la família. 

Els ajuts s'atorgaran sense necessitat d'esgotar la totalitat de la despesa màxima autoritzada.
13.- Mitjans de notificació o publicació
Les subvencions atorgades a l’empara d’aquestes bases seran objecte de publicitat, amb indicació de la convocatòria, l’aplicació pressupostària, el/la beneficiari/ària, la quantitat concedida, la finalitat de la subvenció, els diferents projectes o programes subvencionats i els participants en cada projecte o programa subvencionat, conforme es vagin publicant al Sistema Nacional de Publicitat de Subvencions, a través de la seva tramesa a la Base de Dades Nacional de Subvencions.


